Ishdagi boshlig‘ingiz, hamkasblar va sheriklarga Yangi yilga nima sovg‘a qilish mumkin?

Yangi yilgacha hali juda uzoq vaqt bordek tuyuladi. Aslida esa vaqt sezdirmay o‘tib ketadi, shu tufayli, hozirdanoq qarindoshlar, yaqinlar, ishdagi hamkasblar va albatta, boshlig‘ingizga nima sovg‘a qilish haqida o‘ylash kerak.

Qarindoshlar borasida barchasi ancha oson — siz ularning xohish-istaklarini bilasiz va ularni qanday hayratda qoldirish haqida allaqachon o‘ylab qo‘ygan bo‘lsangiz ham, ajab emas. Ishdagi sheriklar uchun sovg‘aga kelganda, biroz qiynalishga to‘g‘ri keladi. Ushbu vazifani osonlashtirish uchun, biz Yangi yil uchun eng o‘rinli va yoqimli hadyalarni bir yerga to‘pladik.

Biznes bo‘yicha sheriklarga yoki xodimlarga atalgan sovg‘aning an’anaviy varianti — o‘z tashkilotingiz ramzlari tushirilgan kanselyariya buyumlari: ruchkalar, bloknotlar, taqvimlar, kundaliklar va hokazo. Ushbu foydali buyumlar uzoq vaqt qo‘llaniladi, ular bayram va sovg‘ani bergan kishi haqida eslatib turadi.

Rahbarlarga ko‘pincha “mazali sovg‘alar” beriladi. Shokolad, ichimliklar va boshqa shu kabi mahsulotlar mazaxo‘rlarni e’tiborsiz qoldirmaydi! Bunday sovg‘a Yangi yil uslubida bezalgan va noodatiy tarzda o‘ralgan bo‘lsa, yanada esda qolarli bo‘ladi.

Ha, sovg‘aning eng muhim qismi — uning o‘rami. O‘ylab ko‘ring-a, bu sovg‘ani qabul qiladigan kishi e’tibor qaratadigan birinchi narsa! Va Koko Shanel aytganidek, birinchi taassurot uyg‘otish uchun sizda hech qachon ikkinchi imkoniyat bo‘lmaydi. To‘g‘ri tanlangan o‘ram — to‘g‘ri ilk taassurot uyg‘onishining kafolati.

Hozir do‘konlarda ko‘plab sovg‘abop paketlarni topish mumkin, ammo rahbaringiz va ish bo‘yicha sheriklaringizga zamonaviy va esda qolarli sovg‘a tayyorlamoqchi bo‘lsangiz, bosmaxonaga murojaat qilganingiz afzalroq. U yerda siz o‘ram dizayni, shakli va rangini, shuningdek, hajmi va hatto, qalinligini ham o‘z ta’bingizga qarab tanlashingiz mumkin.

Uzoq qidiruvlardan so‘ng eng keng assortimentni print.micros.uz bosmaxonasi saytidan topdik. Choyshablar, chinni idishlar, atirlar va hatto, qandolat mahsulotlari uchun o‘ramlar — bular siz buyurtma qilishingiz mumkin bo‘lgan narsalarning hali hammasi emas! O‘zingiz ko‘rib, ishonch hosil qiling — Yevropa sifatiga ega bashang qutichalar eng yuksak didga ham mos tushadi.
Yangi yil sovg‘alari haqida hozirdanoq o‘ylab qo‘ying — va bayramda sizga eng samimiy tabassumlar yor bo‘ladi!